ตลท.ประกาศเพิ่มเหตุเพิกถอนหลักทรัพย์ BRC
ตลท.ประกาศเพิ่มเหตุเพิกถอนหลักทรัพย์ BRC หลังศาลล้มละลายกลางสั่งพิทักษ์ทรัพย์
7 ก.ค. 2560

ตลาดหลักทรัพย์แห่งประเทศไทยประกาศให้หลักทรัพย์ของบริษัท บางกอกรับเบอร์ จำกัด (มหาชน) หรือ BRC เข้าข่ายอาจถูกเพิกถอนเพิ่มเติมตั้งแต่วันที่ 7 ก.ค.60 เนื่องจากศาลล้มละลายกลางได้มีคำสั่งพิทักษ์ทรัพย์ของ BRC เมื่อวันที่ 24 พ.ค.60
ดังนั้นเป็นเหตุให้ BRC เข้าข่ายอาจถูกเพิกถอนจากการเป็นหลักทรัพย์จดทะเบียนเพิ่มเติมตามข้อบังคับตลาดหลักทรัพย์แห่งประเทศไทย เรื่อง การเพิกถอนหลักทรัพย์จดทะเบียน พ.ศ.2542 ข้อ 9(8) กรณีบริษัทจดทะเบียนถูกศาลสั่งพิทักษ์ทรัพย์หรือมีเหตุอย่างใดอย่างหนึ่งที่มีลักษณะคล้ายคลึงกัน